
Text rozhodnutia
Súd: Krajský súd Bratislava Spisová značka: 3Cob/355/2016 Identifikačné číslo súdneho spisu: 1214208468 Dátum vydania rozhodnutia: 28. 02. 2017 Meno a priezvisko sudcu, VSÚ: JUDr. Elena Ondrišová ECLI: ECLI:SK:KSBA:2017:1214208468.3 Opravné uznesenie Krajský súd v Bratislave v senáte zloženom z predsedníčky senátu JUDr. Eleny Ondrišovej a sudcov Mgr. Štefana Zelenáka a JUDr. Miroslavy Janečkovej v právnej veci navrhovateľa Y.. M. T., W.. XX.X.XXXX, N. XX, práv.zast. JUDr. Dušanom Repákom, advokátom, Krížna 47, Bratislava proti odporcovi 1/ EuroFinancovanie s.r.o., Nové Záhrady I 13/A Bratislava, IČO: 44 731 906 práv.zast. JUDr. Katarínou Dvorskou, advokátkou, Vietnamská 48, Bratislava a 2/ COMFORT HOME, s.r.o., Rampová 5 Košice, IČO: 36 609 366, práv. zast. Juhás, Marják & Ferenci s.r.o., Mojmírova 12 Košice, o zrušenie predbežného opatrenia a o odvolaní navrhovateľa proti uzneseniu Okresného súdu Bratislava II v Bratislave č.k. 24Cb/65/2014-327 zo dňa 29.6.2016, jednohlasne takto r o z h o d o l : Odvolací súd uznesenie Krajského súdu v Bratislave č.k. 3Cob/355/2016-384, zo dňa 27.1.2017 o p r a v u j e v jeho záhlaví tak, že právnym zástupcom navrhovateľa je JUDr. Dušan Repák, advokát, Krížna 47, Bratislava a právnym zástupcom odporcu 1/ je JUDr. Katarína Dvorská, advokátka, Vietnamská 48, Bratislava o d ô v o d n e n i e : 1. Vo výroku uvedeným uznesením odvolaci súd potvrdil uznesenie súdu prvej inštancie, ktorým bolo zrušené predbežné opatrenie nariadené Okresným súdom Bratislava II uznesením č. k. 24Cb/65/2014 - 186 zo dňa 16.4.2014, ktoré bolo uznesením Krajského súdu v Bratislave č.k. 33Cob/146/2014-289 zo dňa 7.7.2014 potvrdené. 2. V záhlaví uvedeného uznesenia odvolací súd nedopatrením opomenul uviesť právnych zástupcov navrhovateľa a odporcu 1/ tak, ako to vyžaduje ust. § 393 ods. 1 C.s.p. Z uvedeného dôvodu súd prvej inštancie vrátil spisový materiál odvolaciemu súdu, pred doručením odvolacieho rozhodnutia, na vykonanie opravy. 3. Podľa § 224 C.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. 4. Odvolací súd na základe uvedeného vykonal opravu svojho odvolacieho rozhodnutia tak, ako je uvedené vo výroku tohoto uznesenia. Poučenie: Proti tomuto uzneseniu odvolanie nie je prípustné. Proti tomuto uzneseniu dovolanie nie je prípustné.

